哥林多後書

《哥林多後書》，天主教譯做《格林多後書》，係新約聖經保羅書信之一，係《哥林多前書》之後，使徒保羅寫畀哥林多教會嘅另一封信。

簡介
作者：保羅
日期：56年秋天
地點：馬其頓
收信人：哥林多教會同亞該亞嘅所有信徒

哥林多後書係當時保羅同哥林多教會之間發生裂痕時寫嘅，當時哥林多教會部份信徒多方攻擊保羅，但係保羅始終希望互相和解，喺呢卷書讀到保羅同哥林多教會終於和解，為噉佢表示非常欣慰。

喺呢卷書信前面保羅討論佢同哥林多教會嘅關係，解釋佢為乜用嚴厲態度對付教會裏面講侮慢話同企喺反對立場嘅人。同時佢對採取呢種態度而促成悔改同和解覺得欣慰。跟住，佢要求哥林多教會努力捐獻，援助猶太需要接濟嘅信徒。最後幾章保羅為佢自己嘅使徒職份辯護，因為當時哥林多教會有少數人自認係真使徒，而指責保羅係假使徒。

提要
 序言
 保羅同哥林多教會
 接濟猶太嘅信徒
 保羅為自己使徒職份辯護
 結語

聖經
保羅書信
基督教
天主教